Νικολάας φαν Άικ

Ο Νικολάας φαν Άικ (φλαμανδικά: Nicolaas van Eyck I ή Nicolaas van Eijck (I) (1617, Αμβέρσα – 1679, Αμβέρσα) ήταν Φλαμανδός ζωγράφος τοπίων, εφίππων, σκηνών μάχης και πορτρέτων.

Βιογραφία
Γεννήθηκε στις 6 Φεβρουαρίου 1617 στην Αμβέρσα, όπου και διατέλεσε μαθητής του σημαντικού ζωγράφου ρωπογραφιών και ιστορικών θεμάτων Τέοντοορ Ρομπάουτς, υπό τον οποίο άρχισε να σπουδάζει το 1632.Nicolaas van Eyck στο Ολλανδικό Ίδρυμα Ιστορίας της Τέχνης  Ήταν λοχαγός της "schutterij" (σχούτεραϊ, πολιτοφυλακή) και πιθανόν αυτός να ήταν ο λόγος που ζωγράφιζε στρατιωτικές σκηνές.Κορνέλις ντε Μπι, Het Gulden Cabinet, 1660, σελ. 388   Ήταν φίλοι με τον ζωγράφο ανθέων Γιαν Φίλιπ φαν Τίλεν, με τον οποίο μαθήτευσαν μαζί στον Ρομπάουτς. Ο φαν Άικ έγινε νονός τουλάχιστον ενός από τα εννέα παιδιά του φαν Τίλεν.Jan Philip van Thielen στο Ολλανδικό Ίδρυμα Ιστορίας της Τέχνης 

Ήταν ο δάσκαλος του Πίτερ Χόφμαν. Οι γιοί του, Νικολάας ΙΙ και Γιαν Κάρελ φαν Άικ έγιναν επίσης ζωγράφοι. Ο Γιαν Κάρελ μαθήτευσε στον Εράσμους Κουελλίνους και πέρασε κάποιο χρονικό διάστημα στην Ιταλία.Jan Carel van Eyck at the Ολλανδικό Ίδρυμα Ιστορίας της Τέχνης 

Έργο
Είναι γνωστός για τα τοπία του με στρατιώτες και καβαλάρηδες. Ένας πίνακάς του που κινεί την περιέργεια είναι η Σκηνή μιας εξέγερσης (Hospitalfield Arts), που απεικονίζει εξέγερση σε κάποια πόλη. Δείχνει μια ομάδα ενόπλων που πυροβολούν το άοπλο, ατάραχο πλήθος. Το εμπρός τμήμα του πλήθους που δέχεται τα πυρά αποτελείται από τρεις άνδρες που έχουν την πλάτη τους γυρισμένη στους ενόπλους.A Scene of Rebellion by Nicolaas van Eyck  at BBC your paintings

Ζωγράφισε επίσης ρωμπογραφίες εν είδει πορτρέτου, όπως το Πορτρέτο άνδρα που πίνει (πωλήθηκε σε δημοπρασία του οίκου Van Ham).Nicolaas van Eyck (1617 Antwerpen - 1679 Antwerpen), Porträt eines trinkenden Mannes  at Van Ham 

 Δείτε επίσης 
 Κατάλογος Φλαμανδών ζωγράφων

Παραπομπές

 Εξωτερικοί σύνδεσμοι 


Κατηγορία:Φλαμανδοί ζωγράφοι